Document ID: 32014R0863

REGULAMENTUL DE PUNERE ÎN APLICARE (UE) NR. 863/2014 AL COMISIEI
din 7 august 2014
de modificare a Regulamentelor (CE) nr. 1730/2006 și (CE) nr. 1138/2007 în ceea ce privește denumirea titularului autorizației aditivului pentru hrana animalelor acid benzoic (VevoVitall)
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
Emerald Kalama Chemical BV a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea denumirii titularului autorizației, înscrise în Regulamentele (CE) nr. 1730/2006 (2) și (CE) nr. 1138/2007 (3) ale Comisiei.
(2)
Solicitantul susține că, în urma unui acord comercial între societățile Emerald Kalama Chemical BV și DSM Nutritional Products Ltd., aceasta din urmă deține drepturile de comercializare a aditivului pentru hrana animalelor acid benzoic, începând cu 15 aprilie 2014. Solicitantul a prezentat documente în sprijinul afirmațiilor sale.
(3)
Modificarea propusă a condițiilor autorizației este de natură pur administrativă și nu implică necesitatea unei noi evaluări a aditivului în cauză. Autoritatea Europeană pentru Siguranța Alimentară a fost informată cu privire la cerere.
(4)
Pentru a permite ca acest aditiv pentru hrana animalelor să fie comercializat utilizând denumirea „DSM Nutritional Products Ltd.”, este necesară modificarea condițiilor autorizațiilor.
(5)
Prin urmare, Regulamentele (CE) nr. 1730/2006 și (CE) nr. 1138/2007 ar trebui să fie modificate în consecință.
(6)
Având în vedere că nu există niciun motiv de siguranță care să necesite aplicarea imediată a modificărilor aduse de prezentul regulament Regulamentelor (CE) nr. 1730/2006 și (CE) nr. 1138/2007, este oportun să se prevadă o perioadă de tranziție pe parcursul căreia să se poată epuiza stocurile existente.
(7)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTUL REGULAMENT:
Articolul 1
Modificare a Regulamentului (CE) nr. 1730/2006
În coloana a doua din anexa la Regulamentul (CE) nr. 1730/2006, „Emerald Kalama Chemical BV” se înlocuiește cu „DSM Nutritional Products Ltd.”
Articolul 2
Modificare a Regulamentului (CE) nr. 1138/2007
În coloana a doua din anexa la Regulamentul (CE) nr. 1138/2007, „Emerald Kalama Chemical BV” se înlocuiește cu „DSM Nutritional Products Ltd.”
Articolul 3
Măsuri tranzitorii
Stocurile de aditiv existente care au fost produse și etichetate înainte de 28 august 2014, în conformitate cu normele aplicabile înainte de această dată, pot continua să fie introduse pe piață și utilizate până la epuizarea acestora.
Articolul 4
Intrare în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 august 2014.

Labels: 10
3
17
6